ועדת הכלכלה, כנסת 18, פרוטוקול מספר 51, 2009-07-06 12:00

אופיר אקוניס: בשל היעדר הסכמה בין משרד האוצר למשרד המשפטים ומשרד התשתיות הלאומיות, הישיבה תיפתח בשעה 12:30.

אופיר אקוניס: (הישיבה נפתחה בשעה 12:50)

אופיר אקוניס: אנחנו רוצים לפתוח את הישיבה בנושא החשמל, וגם לסיים אותה היום.

אופיר אקוניס: ביקשנו, לסעיף השלישי, לבצע סוג של מקצה שיפורים, בשל ההתנגדות שהיתה פה לנוסח המקורי.

אופיר אקוניס: אני מבין שהיתה התייעצות והסתיימה.

אלדר דוכן: אני אציג את הצעת החוק.

אלדר דוכן: אני אקרא את הנוסח, ואסביר מה השתנה.

לאה ורון: לפני הקראת הנוסח, חשוב להבהיר לוועדה מדוע נדרשת "ענישה" מהסוג הזה על חברת החשמל אם היא לא עומדת בתשלומים.

לאה ורון: זה חשוב שתציגו לוועדה.

עמיר פרץ: ביקשנו שתבואו עם הצעה שהרישיון לא מופיע, ואתם באים עם הצעה שהרישיון מופיע.

אלדר דוכן: "17א.

אלדר דוכן: ביטול רישיון ספק שירות חיוני בשל אי ביצוע תשלום נוכחה הרשות כי בעל רישיון ספק שירות חיוני לא ביצע תשלום המגיע ממנו לבעל רישיון אחר, תבטל הרשות את רישיונו של אותו בעל רישיון ספק שירות חיוני, לאחר שהתרתה בו; בסעיף זה "תשלום" – תשלום הנדרש מבעל רישיון ספק שירות חיוני לפי חוק זה או תנאי רישיונו.

אלדר דוכן: "

עמיר פרץ: אתם מתרים.

אלדר דוכן: לא, קודם כול, במלים "נוכחה הרשות" מקופל הליך, היא צריכה לשמוע, זה לא שהרישיון מתפוגג מעצמו.

אלדר דוכן: מישהו צריך להוכיח לה שקיים תשלום שמגיע לו.

אלדר דוכן: זה דבר אחד.

אלדר דוכן: דבר שני, לגבי ההערה שלכם הרישיון עלול להתפוגג מעצמו.

אלדר דוכן: הוא לא מתפוגג, הרשות היא בעלת הסמכות, היא זו שצריכה לבטל אותו.

עמיר פרץ: אני יכול להציע הצעה נגדית?

אופיר אקוניס: כן, אבל איך נראית לך ההצעה החדשה?

עמיר פרץ: זלזול בכל מה שביקשנו.

עמיר פרץ: היא איננה עונה כהוא זה למה שהוועדה הנחתה את הצוותים.

עמיר פרץ: אנחנו מנחים, והם עושים מה שהם רוצים.

עמיר פרץ: ביקשנו הצעות חכמות, שהרישיון לא נכלל בתוכן.

עמיר פרץ: יבואו ההצעות, יגידו, לא טובות, כן טובות, אבל לפחות תכבדו אותנו.

עמיר פרץ: תביאו הצעה שהרישיון לא בה.

עמיר פרץ: אתם לא יכולים להמשיך לשחק משחק משונה כזה.

עמיר פרץ: ביקשנו והנחינו, ואתם מצפצפים, כאילו זה דבר שלא קיים בכלל.

עמיר פרץ: תבואו ותגידו: חבר'ה, זאת הצעה אחת, זאת הצעה נגדית, גם אם היא לא על דעתכם.

עמיר פרץ: ביקשנו מכם להביא הצעה חכמה שהרישיון איננו חלק מהסנקציות.

עמיר פרץ: אתם אפילו לא עושים מאמץ לזה.

עמיר פרץ: זה לא בסדר.

עמיר פרץ: אנחנו מכבדים אתכם, תכבדו אותנו בהתאם.

עמיר פרץ: אני יכול לקרוא הצעה נגדית, אדוני?

אופיר אקוניס: בהחלט.

עמיר פרץ: כתבתי את ההצעה תוך כדי כך שהמתנו לכבודו.

עמיר פרץ: הצעתי היא כדלקמן: נוכחה הרשות כי בעל רישיון ספק שירות חיוני לא ביצע את התשלום המגיע ממנו לבעל רישיון אחר, ערכה בדיקה שבה הסתבר כי מדובר באי תשלום, ונתנה הזדמנות לבעל הרישיון להופיע בפניה כדי לנמק טענה זו של בעל רישיון אחר, תודיע הרשות לבעל הרישיון כי עליו להעביר את אותו הסכום החייב לידי נאמן (להלן – "הנאמן").

עמיר פרץ: לא העביר בעל הרישיון לידי הנאמן את הסכום כנדרש, בתוך 14 יום--

אופיר אקוניס: אתה לא נדיב אתם, 14 יום זה די מהיר.

עמיר פרץ: --תשלול הרשות את רישיון בעל הזיכיון.

עמיר פרץ: זאת אומרת, חברת החשמל חייבת להעביר את הכסף לנאמן, לא לידי טוען החוב, כי אולי החוב לא מוצדק.

עמיר פרץ: אני ממשיך: העביר בעל הזיכיון את סכום התביעה שהגיעה מבעל רישיון אחר לידי הנאמן, יקיים הנאמן שימוע שיימשך במהלך 14 יום ויקבל הכרעה.

עמיר פרץ: הוצאות על עבודתו של הנאמן ישולמו על ידי בעל הזיכיון, שהסתבר כי לא צדק בטענתו.

עמיר פרץ: שלא יהיה מצב שכל בעל זיכיון שיש לו שני קולטים וחצי מתחיל כל היום להתעסק בתביעות, שבעל רישיון כזה שמייצר חשמל ומוכר אותו לחברת החשמל, לא יפתח שיטה של תביעות וייצור מהלך של דיונים מסוג זה או אחר.

עמיר פרץ: אנחנו מכירים את התחכום הזה, אני מכיר משרדי עורכי-דין שההתמחות היחידה שלהם היא להגיש הסתייגויות לכל שינוי תב"ע במדינה, אחר כך האדם שכבר רוצה לקבל את הזיכיון שלו לבניין שהוא רוצה להקים, קורא לאותו עורך-דין ואומר: כמה אני אשלם לך כדי שרק תמשוך את התביעה?

עמיר פרץ: תשלם לו, העיקר שימשוך את אותו איום.

עמיר פרץ: יהיו פה, אני מקווה, כמו שאתם טוענים, אולי הרבה בעלי זיכיונות מסוג זה ואחר שייצרו חשמל בארץ, שיכולים להיתפס בסעיף הזה ולפתח את השיטה שכל היום חרב מתהפכת מעל ראשה של חברת חשמל.

עמיר פרץ: לכן אני אומר, שאם יסתבר בסוף שפסק אותו הנאמן שבעל הזיכיון תבע תביעה בלתי מוצדקת, ההוצאות יחולו על בעל הנאמן שהגיש את התביעה, שלא יהיה מצב שמישהו מקים מנגנון.

עמיר פרץ: הרשות תחליט מי, תיקח משרד עורכי-דין, איזה שופט בדימוס ויקבעו, הם מופיעים ומגישים.

עמיר פרץ: קודם כול, הרשות תיקח סכום ותודיע לחברת החשמל שיש תביעה נגדה, שתעביר מיד סכום לידי הנאמן.

עמיר פרץ: וזה הכול, בזה נגמר העניין.

אופיר אקוניס: אתה סומך על הרשות כגוף של רגולציה בתחום הזה?

עמיר פרץ: למה לא?

אופיר אקוניס: היא לא נגד חברת החשמל באופן אוטומטי.

אופיר אקוניס: הרי תהיה תביעה לתשלום חוב, נכון?

עמיר פרץ: אני נגד שתהיה סמכות לאיש.

אלדר דוכן: "נוכחה הרשות.

אלדר דוכן: "

אופיר אקוניס: תן לה קרדיט קצת.

אופיר אקוניס: אמר מנהיגך, אשכול, "תן לי אשראִי".

עמיר פרץ: אני נגד שעניין הרישיון יתנהל בסנקציות, לא משנה מי זה הרגולטור.

אלדר דוכן: גם בהצעה שלך הרישיון כלול.

עמיר פרץ: הרישיון הוא שלי, לא שלכם ולא שלהם.

עמיר פרץ: הרישיון הוא שלי, כאזרח.

עמיר פרץ: הרישיון הוא שירות לאזרח, אני לא מוכן שתשחקו עם השירות שלי כחלק ממנגנוני ההכרעה שלכם.

עמיר פרץ: זה עניין עקרוני.

אלדר דוכן: גם בהצעה שלך יש סנקציה של ביטול הרישיון.

עמיר פרץ: הסנקציה היא אם חברת החשמל מצפצפת עלי.

עמיר פרץ: אומרים לה שהיא קיבלה תביעה של מיליון שקל, עכשיו תעבירי מיליון שקל לידי הנאמן.

עמיר פרץ: האם הרשות תגיד שהיא מצפצפת גם על הממשלה?

עמיר פרץ: זה משהו אחר, זה כבר לא עניין עסקי של בעל חוב.

אופיר אקוניס: ההצעה, חבר הכנסת פרץ אומרת כך: "נוכחה הרשות" וכדומה וכדומה, "לאחר שהתרתה בו".

אופיר אקוניס: ההערות שלנו, ובראש ובראשונה ההערה שלך, היו הערות נבונות, ולכן הם נשלחו לחזור עם ההצעה שלהם.

עמיר פרץ: הם לא עשו כלום.

אופיר אקוניס: אני חושב שיש שינוי די גדול.

דרורה ליפשיץ: ברור שהבאת הטענות זה בילד אין בהצעה.

דרורה ליפשיץ: הרשות לא נוכחת, אלא לאחר שהיא מקיימת איזה הליך של שמיעת הטענות של כל מי שעלול להיפגע מזה.

דרורה ליפשיץ: זה מובנה בסעיף.

עמיר פרץ: כל היום יטענו טענות.

עמיר פרץ: יכול להיות מצב בלתי אפשרי שכל הזמן נמצאים בטענות מול הרגולטור.

אלדר דוכן: זו תהיה בעיה של הרגולטור, שהוא יצטרך להתמודד עם מבול של טענות.

אלדר דוכן: עד שהוא לא יכריע בטענות האלה, הוא לא יתרה ולא יבטל את הרישיון.

אלדר דוכן: הבעיה של הצפה בתלונות היא בעיה של הרשות.

עמיר פרץ: הרי אנחנו יודעים ששיטת ההטרדה היא הכי גרועה.

עמיר פרץ: יש שימוש ברגולטורים, במשטרה - אתה רוצה להטריד את השכנה, אתה מתלונן.

עמיר פרץ: אנחנו יודעים שיש גורמים שעושים לפעמים שימוש לרעה בכלי האכיפה בצורה זו או אחרת, בוודאי כשמדובר בענייניים עסקיים, כל הזדמנות שתהיה בה אפשר להטריד את החברה בהליך כזה תנוצל עד תום, זה ברור לחלוטין.

אופיר אקוניס: חברת החשמל פשוט צריכה לעשות את המוטל עליה.

אופיר אקוניס: זה כמו בכביש מנהרות הכרמל.

אופיר אקוניס: ישבנו כאן שעות ושאלנו מה יקרה לאלה שלא משלמים.

אופיר אקוניס: פשוט מאוד תשלם, זה הכול.

אופיר אקוניס: זה הפתרון הנכון, חבר הכנסת פרץ.

עמיר פרץ: אם בעל הרישיון תובע X, והחברה טוענת שהיא לא קיבלה?

אופיר אקוניס: אני חושב שכדאי לסמוך על רשות החשמל בעניין הזה.

אופיר אקוניס: הרי היא לא תשלול חדשות לבקרים את הרישיון.

אופיר אקוניס: אגב, מופיע בהצעה: נוכחה, התרתה וכדומה.

עמיר פרץ: קח את הכסף, תחלט את הכסף.

עמיר פרץ: מה העניין?

עמיר פרץ: שלא תשתמש ברישיון.

30685: קודם כול, בעניין הדאגה קצת התהפכו היוצרות.

30685: צריך לזכור על מה אנחנו מדברים.

30685: אנחנו מדברים על יצרן חשמל פרטי מול חברת החשמל הגדולה.

30685: מהתלונות שיש אצלנו והעניינים המסחריים שאנחנו מטפלים בהם, זה לא שחברת החשמל ניצבת בפני בעיה קולוסאלית של התמודדות.

30685: בדרך כלל הבעיה היא הפוכה.

30685: המטרה של הסעיף הזה היא להגן על צרכני חשמל פרטיים ולסייע להם.

30685: אני לא חושבת שצריך להפריז בכך שבאים להבטיח מנגנון לתת את הכסף.

30685: גם מבחינה מעשית, כשאתה מדבר על הכספים.

30685: מה זה הכספים?

30685: יש תעריפים שקבענו, כמה חברת החשמל מייצרת ליצרן חשמל פרטי בגין רכישת אנרגיה ממנו.

30685: ברגע שהיא קיבלה את הכסף הזה, גם מכירים לה בכסף הזה.

עמיר פרץ: שמענו את זה 20 פעם.

30685: כשהרשות אומרת לה לשלם בגין החשמל שהיא קיבלה, היא גם מקבלת את הכסף כדי לשלם.

30685: אנחנו מדברים על סיטואציה שבה החברה קיבלה כסף בגין אנרגיה והיא לא מעבירה אותו.

אופיר אקוניס: חבר הכנסת פרץ, שמענו פה גם את מנכ"ל חברת החשמל, גם את ועד העובדים, את כולם, והם אומרים שהם גם רוצים בהגברת השימוש של היח"פים.

אופיר אקוניס: לכן למה שלא ישלמו?

עמיר פרץ: הבעיה היא רק השימוש ברישיון.

עמיר פרץ: כולם אומרים שכולם ישלמו.

עמיר פרץ: מה הבעיה?

אופיר אקוניס: זה סוג של אמירה.

עמיר פרץ: המקום היחיד שבגין חוב שוללים לו רישיון או זיכיון של מישהו.

עמיר פרץ: האם יש תקדים כזה בחקיקה באיזה מקום?

עמיר פרץ: האם שוללים רישיון של בנק אם הוא לא קיים את חובותיו כלפי לקוח?

30685: עכשיו שוללים את זיכיון ערוץ 10.

אופיר אקוניס: בואי לא נתחייב.

עמיר פרץ: לא שוללים רישיון של אף אחד בגין חוב.

עמיר פרץ: חוב מבררים.

אלדר דוכן: גם בהצעה שלך שוללים רישיון לאחר תהליך, זה מאוד-מאוד דומה.

עמיר פרץ: אני נגד זה שחברת החשמל תשחק משחקים עם גוף רגולטורי כלשהו.

עמיר פרץ: כל כך ביקשתם לחזק את המעמד, שלא יהיה מצב שהם אפילו לא מעבירים את הכסף.

עמיר פרץ: יש תביעה למיליון שקל, אתם אומרים: גבירותי ורבותי, תעבירו את המיליון שקל לקופת נאמנות כלשהי.

עמיר פרץ: הם טוענים שלא מגיע לו, כי אם היו יודעים שמגיע לו, הם היו משלמים.

עמיר פרץ: אין בעיה.

עמיר פרץ: אם הם לא משלמים, כנראה שהם טוענים שיש בעיה בתשלום.

עמיר פרץ: זה לא דבר אוטומטי, אלה יחסים עסקיים בין קבוצות.

עמיר פרץ: מה הבעיה שלכם?

עמיר פרץ: אני לא מבין.

עמיר פרץ: הכול נראה כל כך פשוט.

הראל בלינדה: אני חייב למחות על הרמיזות פה כאילו חברת החשמל מנסה להפריע לכניסת היח"פים, אמר יושב-ראש הוועדה- - -

אופיר אקוניס: אמרתי את זה.

הראל בלינדה: נכון.

הראל בלינדה: חברת החשמל הודיעה, הצהירה, והיא גם עושה בשביל לעזור ליח"פים.

הראל בלינדה: לטעון כאילו יח"פים נתקלים באיזה בעיות קולוסאליות מול החברה, זה דבר שלפחות לנו לא ידוע.

אלדר דוכן: אתם מתנים כל מיני תנאים לחתימה שלכם.

הראל בלינדה: אנחנו יכולים להתנות תנאים עסקיים, זה לא בשביל להפריע ליח"פים להיכנס.

אלדר דוכן: זה מפריע.

הראל בלינדה: לעצם העניין.

הראל בלינדה: אני רוצה להצהיר שברור שחברת החשמל מתכוונת לשלם חובות שיש עליהן או הסכמה או הכרעה של בית משפט כזה או אחר, או מנגנון בוררות.

הראל בלינדה: הצענו לקיים מנגנון בוררות קצר למקרים שנתונים במחלוקת.

הראל בלינדה: אני לא חושב שמישהו מתכוון שבגלל סכום שנמצא במחלוקת ישללו את הרישיון.

הראל בלינדה: מה כן יכול להטריד אותנו?

הראל בלינדה: לפני שלושה חודשים היו עיצומים בחברת החשמל.

הראל בלינדה: עיצומים חוקיים, לגיטימיים, של ועד העובדים כנגד ההנהלה במקרה הזה.

הראל בלינדה: במסגרת העיצומים נסגר מנגנון התשלומים לספקים בחברה.

הראל בלינדה: החברה לא שילמה לספקיה בכלל, במשך עשרות ימים.

הראל בלינדה: האם מישהו מתכוון, שבגלל אירוע כזה למשל, יישלל ייצור החשמל במדינת ישראל?

אלדר דוכן: הרשות מתרה בכם במקרה כזה.

נסים זאב: נגיד שחברה פרטית רוצה להגן על עצמה, למנוע או לעצור דרך בית המשפט?

הראל בלינדה: כן, אנחנו חוששים שמהניסוח שמוצע כרגע- - -

עמיר פרץ: כמו בכל חוב.

נסים זאב: אני לא סתם שואל.

נסים זאב: יש תשובה לשאלה שלך שאמרת שהכול יהיה שרירותי, זה לא יכול להיות שרירותי אף פעם.

הראל בלינדה: לפי הניסוח שמוצע כרגע, אנחנו מבינים לפחות שיכול להיות שעל הרשות יש חובה לבטל את הרישיון אחרי התהליך שהיא צריכה לעשות.

הראל בלינדה: זה נשמע קצת בלתי סביר.

הראל בלינדה: בסיבוכים מסחריים צריך לטפל בכלים מסחריים, ויש כלים לעניין הזה.

הראל בלינדה: אפשר להטיל קנסות על החברה, היא לא תשמח לשלם אותם.

הראל בלינדה: זו תהיה סנקציה חזקה מספיק.

אופיר אקוניס: אני מקווה שאנחנו יוצאים מנקודת ההנחה שהיא תשלם הכול, ואז הרי לא יהיה שימוש בסעיף הזה.

אופיר אקוניס: אני רוצה לברך את העובדים הבכירים של רשות שדות התעופה, שלומדים במכון מגיד של האוניברסיטה העברית, שנכנסו עכשיו לדיון.

אופיר אקוניס: אנחנו כבר בסוף הדיון.

אופיר אקוניס: הדרמה האמיתית כבר היתה בשבוע שעבר.

אופיר אקוניס: אנחנו מיד מעמידים להצבעה את הסעיף אחרי שנשלחה הפקידות הממשלתית להביא לשולחננו מקצה שיפורים.

אופיר אקוניס: אנחנו דנים בהצעת חוק על סנקציות שיוטלו על חברת החשמל אם היא לא תשלם לספקים הפרטיים, ואנחנו יוצאים מנקודת הנחה שהם כן ישלמו לספקים הפרטיים.

עמיר פרץ: אז למה צריך?

אופיר אקוניס: מנחם בגין אמר את המשפט האלמותי: המובן מאליו, מוטב שייאמר וגם שייכתב.

אופיר אקוניס: איזו גאונות.

אופיר אקוניס: תשמע מה קיפל המשפט הזה בתוכו.

עמיר פרץ: זה לא מה שהוא התכוון.

אופיר אקוניס: אתה עושה פרשנות על ראש הממשלה בגין?

עמיר פרץ: בוודאי.

אופיר אקוניס: ימות המשיח הגיעו.

אופיר אקוניס: הוא בטח היה שמח.

עמיר פרץ: אני מעריך אותו יותר מהרבה אחרים.

אופיר אקוניס: אני בטוח שהוא גם היה מעריך אותך, למרות שלא הכרתי אותו, לדאבון הלב.

עדנה הראל: נוכח ההערות האחרונות אני מבקשת להדגיש שמה שמוצע פה על ידי הממשלה זה הסדר במישור הרגלטורי לעניין כפייה רגולטורית של תשלום התעריפים האלה שחשובים להבטחת התחרות.

עדנה הראל: אין המדובר בתחליף מנגנונים אזרחיים, אנחנו בוודאי לא רוצים לכפות בוררות, ליצור הליך אזרחי אחר.

עדנה הראל: אני גם חושבת שהצעתו של חבר הכנסת פרץ עשויה לפגוע יותר, כי על פיה כל תביעה, מעצם זה שהיא מוגשת, מחייבת את חברת החשמל להעביר סכום.

עמיר פרץ: למה את לא עושה את זה בכל המקומות?

עדנה הראל: יש הסדרים אחרים שעשינו בחוקים אחרים.

עדנה הראל: במקרה הקונקרטי הזה- - -

עמיר פרץ: תני לי דוגמה אחת שאת שוללת רישיון.

עדנה הראל: יש לנו הרבה סמכויות לשלילת רישיון.

עמיר פרץ: תני לי רק דוגמה אחת שאת שוללת רישיון בגין ויכוח עסקים עם ספק כזה או אחר.

עדנה הראל: גם על-פי ההצעה של חבר הכנסת פרץ מוצע לשלול רישיון- - -

עמיר פרץ: סליחה, סליחה.

עמיר פרץ: אל תסבירי אותי, גברתי, עם כל הכבוד לך.

עמיר פרץ: אני יודע להבחין הבחנה ברורה מאוד בקו המאוד חשוב שמפריד בין כך שגורם כלשהו מצפצף על הממשלה או על הרגולטור, אם הרגולטור תבע ממנו תביעה כלשהי, ובין החליטה המוחלטת של סכום.

עמיר פרץ: יש הבדל מאוד משמעותי.

עמיר פרץ: שני הצדדים נמצאים בסנקציה, וזה הבדל משמעותי מאוד.

עמיר פרץ: והלכתי לקראתכם, למרות שנושא הרישיון לא צריך להיות מוזכר בכלל.

עמיר פרץ: רישיון הוא לא סנקציה.

עמיר פרץ: תמצאו סנקציות אחרות.

עדנה הראל: למשל, יש אי מתן רישיון בענייני שידור בגלל עניינים שנוגעים לפגיעה באושיות המשטר הדמוקרטי.

עמיר פרץ: אם תגידי שתשללי את הרישיון כי חברת החשמל מורידה את החשמל ושוללת את הדמוקרטיה, אני בעד.

עדנה הראל: אני מבקשת לחזור לנושא.

אופיר אקוניס: תודה.

אופיר אקוניס: אנחנו רוצים להצביע על ההצעה.

אופיר אקוניס: אתה רוצה לקרוא עוד פעם?

אופיר אקוניס: "17א.

אופיר אקוניס: ביטול רישיון ספק שירות חיוני בשל אי ביצוע תשלום נוכחה הרשות כי בעל רישיון ספק שירות חיוני לא ביצע תשלום המגיע ממנו לבעל רישיון אחר, תבטל הרשות את רישיונו של אותו בעל רישיון ספק שירות חיוני, לאחר שהתרתה בו; בסעיף זה "תשלום" – תשלום הנדרש מבעל רישיון ספק שירות חיוני לפי חוק זה או תנאי רישיונו.

אופיר אקוניס: "

עמיר פרץ: יש פירוט ל"נוכחה"?

אלדר דוכן: אין פירוט בחוק, אנחנו לא נוהגים לכתוב את זה, אבל המלים האלה מקפלות את כל ההליך המינהלי שצריך להתבצע.

עמיר פרץ: יש הליך ל"נוכחה"?

אלדר דוכן: בוודאי, היא צריכה לשמוע את שני הצדדים.

אלדר דוכן: היא לא יכולה להיווכח out of the blue.

אלדר דוכן: בכללים של המשפט המינהלי היא חייבת לשמוע את שני הצדדים, היא לא יכולה להחליט כך סתם.

אופיר אקוניס: אני מעמיד להצבעה את הצעת החוק.

אופיר אקוניס: מי בעד?

אופיר אקוניס: מי מתנגד?

אופיר אקוניס: הצבעה בעד - 3 נגד - 2 אושר סעיף 17א להצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009 - פרק י"ז - חשמל

לאה ורון: שלושה בעד.

לאה ורון: שניים נגד.

לאה ורון: נסים זאב הצביע במקום חבר הכנסת אמנון כהן.

אופיר אקוניס: סיימנו בשעה טובה את הדיון, היה פה דיון עמוק ורציני.

אופיר אקוניס: שתדע לך, חבר הכנסת פרץ, הפקידות הבכירה הזאת, בעקבות ההערות החכמות שלך, ישבה ודנה והגיעה למסקנות.

אופיר אקוניס: אני מאוד מודה לכם.

אופיר אקוניס: ב-13:30 המשך הדיון בנושא רשות השידור.

אופיר אקוניס: תודה רבה.